8. การจัดการ

8.1 โครงสร้างองค์กร

8.2 โครงสร้างการจัดการ

โครงสร้างคณะกรรมการของบริษัทฯ ประกอบด้วย คณะกรรมการจำนวน 3 ชุด คือ
คณะกรรมการบริษัทฯ คณะกรรมการตรวจสอบ และคณะกรรมการบริหาร ซึ่งมีรายละเอียดดังนี้

(1) คณะกรรมการบริษัทฯ

  คณะกรรมการบริษัทฯ ประกอบด้วย กรรมการจำนวนทั้งสิ้น 9 ท่าน ประกอบด้วย

  ------------------------------------- ------------------------------------
  ชื่อ-นามสกุล                             ตำแหน่ง

  1. นายมนู เลียวไพโรจน์                   ประธานกรรมการ

  2. นายมินทร์ อิงค์ธเนศ                    กรรมการ

  3. นายปฐม อินทโรดม                     กรรมการ

  4. นายชาญชัย บุณยสุรกุล                   กรรมการ

  5. นายประยูร รัตนไชยานนท์                กรรมการ

  6. นายวิวสัน เตียว ยอง เพ็ง               กรรมการ

  7. นายประกอบ วิศิษฐ์กิจการ                กรรมการอิสระและประธานกรรมการตรวจสอบ

  8. นายนฤตม์ เทอดสถีรศักดิ์                 กรรมการอิสระและกรรมการตรวจสอบ

  9. นาวาอากาศเอกหญิง แพทย์หญิงอิศรญา       กรรมการอิสระและกรรมการตรวจสอบ
  สุขเจริญ                                
  ------------------------------------- ------------------------------------

เลขานุการบริษัทฯ

นายชาคริต วงศ์แก้ว

กรรมการผู้มีอำนาจลงนามผูกพันบริษัทฯ

นายมนู เลียวไพโรจน์ หรือ นายมินทร์ อิงค์ธเนศ หรือ นายปฐม อินทโรดม หรือ นายประยูร
รัตนไชยานนท์ กรรมการสองในสี่คนนี้ ลงลายมือชื่อร่วมกันและประทับตราสำคัญของบริษัทฯ

ขอบเขตอำนาจหน้าที่ของคณะกรรมการบริษัทฯ

1.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
    ตลอดจนมติของที่ประชุม ผู้ถือหุ้น ด้วยความสุจริต และระมัดระวังรักษาผลประโยชน์ของบริษัทฯ

2.  มีอำนาจมอบหมายแต่งตั้งกรรมการจำนวนหนึ่งให้เป็นคณะกรรมการบริหาร
    เพื่อดำเนินการอย่างหนึ่งอย่างใดหรือหลายอย่าง
    เพื่อปฏิบัติงานตามที่ได้รับมอบหมายจากคณะกรรมการบริษัทฯ
    รวมทั้งมีอำนาจแต่งตั้งประธานกรรมการบริหาร และคณะกรรมการอื่นๆ เช่น
    คณะกรรมการตรวจสอบ คณะกรรมการสรรหา และคณะกรรมการกำหนดค่าตอบแทน
    ตามความเหมาะสม

3.  กำหนดเป้าหมาย แนวทาง นโยบาย แผนงาน และงบประมาณของบริษัทฯ
    ควบคุมดูแลการบริหารและการจัดการของคณะกรรมการบริหาร หรือบุคคลที่ได้รับมอบหมาย
    ให้เป็นไปตามนโยบายที่คณะกรรมการได้ให้ไว้

4.  พิจารณาทบทวนและอนุมัตินโยบาย ทิศทาง กลยุทธ์ แผนงานการดำเนินธุรกิจ
    งบประมาณสำหรับประกอบธุรกิจประจำปี งบประมาณรายจ่ายประจำปี
    โครงการลงทุนขนาดใหญ่ของบริษัทฯ ที่เสนอโดยคณะกรรมการบริหาร

5.  ติดตามผลการดำเนินงานให้เป็นไปตามแผนงานและงบประมาณอย่างต่อเนื่อง

6.  พิจารณาและอนุมัติกิจการอื่นๆ ที่สำคัญอันเกี่ยวกับบริษัทฯ หรือที่เห็นสมควรจะดำเนินการนั้นๆ
    เพื่อให้เกิดประโยชน์แก่บริษัทฯ

เว้นแต่อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ หรือ บริษัทย่อย
ให้กรรมการซึ่งมีส่วนได้เสียในเรื่องนั้น ไม่มีสิทธิออกเสียงลงคะแนนในเรื่องนั้น

  (ก) เรื่องที่กฎหมายกำหนดให้ต้องได้มติที่ประชุมผู้ถือหุ้น

  (ข) การทำรายการที่กรรมการมีส่วนได้เสีย และอยู่ในข่ายที่กฎหมายกำหนด
  หรือข้อกำหนดของตลาดหลักทรัพย์ระบุต้องได้รับอนุมัติจากที่ประชุมผู้ถือหุ้น

และในกรณีดังต่อไปนี้จะต้องได้รับความเห็นชอบจากที่ประชุมคณะกรรมการ
และที่ประชุมผู้ถือหุ้นด้วยคะแนนเสียงไม่น้อยกว่า 3 ใน 4
ของจำนวนเสียงทั้งหมดของผู้ถือหุ้นที่เข้าประชุม และมีสิทธิออกเสียงลงคะแนน

  (ก) การขาย หรือโอนกิจการของบริษัทฯ ทั้งหมด หรือบางส่วนที่สำคัญ

  (ข) การซื้อหรือรับโอนกิจการของบริษัทอื่น หรือบริษัทเอกชนมาเป็นของบริษัทฯ

  (ค) การทำ แก้ไข หรือเลิกสัญญาเกี่ยวกับการให้เช่ากิจการของบริษัทฯ ทั้งหมด
  หรือบางส่วนที่สำคัญ การมอบหมายให้บุคคลอื่นเข้าจัดการธุรกิจของบริษัทฯ
  หรือการรวมกิจการกับบุคคลอื่น โดยมีวัตถุประสงค์จะแบ่งกำไรขาดทุนกัน

  (ง) การแก้ไขเพิ่มเติมหนังสือบริคณห์สนธิ หรือข้อบังคับ

  (จ) การเพิ่มทุน การลดทุน การออกหุ้นกู้ การควบหรือเลิกบริษัทฯ

(2) คณะกรรมการตรวจสอบ

คณะกรรมการตรวจสอบของบริษัทฯ ซึ่งได้รับการแต่งตั้งเป็นกรรมการจากที่ประชุมวิสามัญผู้ถือหุ้น
ครั้งที่ 1/2552 เมื่อวันที่ 30 กันยายน 2552 มีจำนวนทั้งสิ้น 3 ท่าน ประกอบด้วย

  --------------------------------------- ------------------------------------
  ชื่อ-นามสกุล                               ตำแหน่ง

  1. นายประกอบ วิศิษฐ์กิจการ*                 กรรมการอิสระและประธานกรรมการตรวจสอบ

  2. นายนฤตม์ เทอดสถีรศักดิ์                   กรรมการอิสระและกรรมการตรวจสอบ

  3. นาวาอากาศเอกหญิง แพทย์หญิงอิศรญา สุขเจริญ  กรรมการอิสระและกรรมการตรวจสอบ
  --------------------------------------- ------------------------------------

หมายเหตุ : * เป็นกรรมการตรวจสอบที่มีความรู้ความสามารถด้านบัญชีและการเงิน

เลขานุการคณะกรรมการตรวจสอบ

นางสาวศันษนีย์ โหรานิคม

ขอบเขตอำนาจหน้าที่ของคณะกรรมการตรวจสอบ

1. สอบทานให้บริษัทฯ มีการรายงานทางการเงิน (รายไตรมาสและประจำปี)
ที่ถูกต้องและเปิดเผยข้อมูลที่เกี่ยวข้องอย่างเพียงพอก่อนเสนอต่อคณะกรรมการบริษัทฯ

2. สอบทานให้บริษัทฯ มีระบบควบคุมภายใน และระบบตรวจสอบภายในที่เหมาะสม เพียงพอ
และมีประสิทธิภาพ รวมทั้งพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4. พิจารณาคัดเลือกเพื่อเสนอแต่งตั้งบุคคลซึ่งมีความเป็นอิสระ
และกำหนดค่าตอบแทนผู้สอบบัญชีของบริษัทฯ
ประสานงานกับผู้สอบบัญชีเกี่ยวกับวัตถุประสงค์ในการดำเนินการตรวจสอบ ขอบเขต แนวทาง
แผนงาน และปัญหาที่พบระหว่างการตรวจสอบ และประเด็นที่ผู้สอบบัญชีเห็นว่าเป็นสาระสำคัญ
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อย ปีละ 1 ครั้ง

5. พิจารณาเปิดเผยข้อมูลของบริษัทฯ ในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน
ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ

6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลดังต่อไปนี้

(ก) ความเห็นเกี่ยวกับความถูกต้องครบถ้วนเป็นที่เชื่อถือได้ของรายงานทางการเงินของบริษัทฯ

(ข) ความเห็นเกี่ยวกับความเพียงพอของระบบควบคุมภายในของบริษัทฯ

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

(ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ) จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

(ช) ความเห็นหรือข้อสังเกตโดยรวมที่คณะกรรมการตรวจสอบได้รับ จากการปฏิบัติหน้าที่ตามกฎบัตร
(charter)

(ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่
และความรับผิดชอบที่ได้รับมอบหมายจากคณะกรรมการบริษัทฯ

7. คณะกรรมการตรวจสอบอาจแสวงหาความเห็นที่เป็นอิสระจากที่ปรึกษาทางวิชาชีพอื่นใด
เมื่อเห็นว่าจำเป็น ด้วยค่าใช้จ่ายของบริษัทฯ

8. ปฏิบัติหน้าที่อื่นๆ ตามที่ได้รับมอบหมายจากคณะกรรมการบริษัทฯ
ด้วยความเห็นชอบจากคณะกรรมการตรวจสอบ

(3) คณะกรรมการบริหาร

คณะกรรมการบริหารของบริษัทฯ มีจำนวนทั้งสิ้น 6 ท่าน ประกอบด้วย

  ------------------------------- ---------------------------------------
  ชื่อ-นามสกุล                       ตำแหน่ง

  1. นายมินทร์ อิงค์ธเนศ              ประธานกรรมการบริหาร

  2. นายปฐม อินทโรดม               ผู้จัดการทั่วไป

  3. นายชาคริต วงศ์แก้ว              รองผู้จัดการทั่วไป ฝ่ายกิจกรรม งานแสดงสินค้า

  4. นายประสิทธิ์ วรฉัตราวณิช          รองผู้จัดการทั่วไป ฝ่ายกลยุทธ์และพัฒนา

  5. นางสาวพรปวีณ์ สหวัฒนพงศ์         รองผู้จัดการทั่วไป ฝ่ายบัญชี
                                  การเงินและบริหารงานบุคคล

  6. นายมารุจ เทวบุญ                ผู้ช่วยผู้จัดการทั่วไป ฝ่ายขายและการตลาด
  ------------------------------- ---------------------------------------

ขอบเขตอำนาจหน้าที่ของคณะกรรมการบริหาร

1.  มีอํานาจในการจัดการและบริหารกิจการของบริษัทฯ ให้เป็นไปตามกฎหมาย วัตถุประสงค์
    ข้อบังคับ มติที่ประชุมผู้ถือหุ้น และมติที่ประชุมคณะกรรมการบริษัทฯ ทุกประการ
    ด้วยความซื่อสัตย์สุจริต และระมัดระวังรักษาผลประโยชน์ของบริษัทฯ

2.  กําหนดโครงสร้างองค์กร อำนาจการบริหารงานในสายงานต่างๆ ของบริษัทฯ
    โดยให้ครอบคลุมทุกรายละเอียดของการคัดเลือก การฝึกอบรม การว่าจ้าง การโยกย้าย
    การเลิกจ้าง พนักงานของบริษัทฯ

3.  วางแผนและกำหนดแผนธุรกิจ กลยุทธ์ทางธุรกิจ และงบประมาณสำหรับประกอบธุรกิจประจำปี
    เพื่อเสนอให้คณะกรรมการบริษัทฯ พิจารณาอนุมัติ
    รวมทั้งพิจารณาอนุมัติการจัดสรรงบประมาณประจำปี การแก้ไข เปลี่ยนแปลง เพิ่มเติม
    งบประมาณรายจ่ายประจำปี ในกรณีมีความจำเป็นเร่งด่วน
    และให้นำเสนอที่ประชุมคณะกรรมการเพื่อทราบต่อไป

4.  ตรวจสอบติดตามการดำเนินการตามนโยบายและแนวทางบริหารงานด้านต่างๆ ของบริษัทฯ
    ที่กำหนดไว้ให้เป็นไปอย่างมีประสิทธิภาพ เอื้อต่อสภาพการดำเนินธุรกิจ

5.  ตรวจสอบติดตามผลการดำเนินงานของบริษัทฯ ที่กำหนดไว้ให้เป็นไปตามแผนธุรกิจที่ได้รับอนุมัติ

6.  มีอำนาจในการอนุมัติการดำเนินการทางการเงินดังนี้

    1.  ในกรณีที่กำหนดไว้ในแผนธุรกิจหรืองบประมาณประจำปีที่คณะกรรมการบริษัทฯ
        อนุมัติไว้แล้ว คณะกรรมการบริหาร สามารถดำเนินการได้โดยไม่จำกัดวงเงิน

    2.  ในกรณีที่ไม่ได้กำหนดไว้ตามข้อ (1) ให้คณะกรรมการบริหารของบริษัทฯ
        มีอำนาจในการอนุมัติการดำเนินการทางการเงินในวงเงินไม่เกิน 20 ล้านบาท
        โดยอำนาจอนุมัติทางการเงินดังกล่าวจะรวมถึงการอนุมัติค่าใช้จ่ายต่างๆ
        ในการดำเนินการตามปกติธุรกิจ การลงทุนในสินทรัพย์ฝ่ายทุน หรือสินทรัพย์ถาวร
        การกู้ยืมเงิน การจัดหาวงเงินสินเชื่อ รวมถึงการให้หลักประกัน เป็นต้น
        และให้เสนอต่อที่ประชุมคณะกรรมการเพื่อทราบต่อไป

7. ปฏิบัติหน้าที่อื่นๆ ตามที่ได้รับมอบหมายในแต่ละช่วงเวลาจากคณะกรรมการบริษัทฯ

โดยการมอบอำนาจดังกล่าว จะต้องไม่มีลักษณะเป็นการมอบอำนาจ ที่ทำให้ประธานกรรมการบริหาร
หรือคณะกรรมการบริหาร สามารถอนุมัติรายการที่ตน หรือบุคคลที่อาจมีความขัดแย้ง
หรือมีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทฯ

8.3 การสรรหากรรมการ

การคัดเลือกบุคคลที่จะแต่งตั้งเป็นกรรมการของบริษัทฯ จะกระทำผ่านการประชุมผู้ถือหุ้น โดยคณะ
กรรมการบริษัทฯ จะเป็นผู้พิจารณาคัดเลือกจากประสบการณ์ ความรู้ความสามารถ
และคุณสมบัติตามที่กฎหมาย กำหนด เนื่องจากบริษัทฯ
ยังไม่มีคณะกรรมการสรรหาคัดเลือกบุคคลที่จะดำรงตำแหน่งดังกล่าว จากนั้นที่ประชุม
ผู้ถือหุ้นจะทำการคัดเลือกกรรมการตามหลักเกณฑ์และวิธีการที่กำหนดไว้ในข้อบังคับของบริษัทฯ

 8.3.1 องค์ประกอบและการแต่งตั้งคณะกรรมการบริษัทฯ 

องค์ประกอบและการสรรหา แต่งตั้ง ถอดถอน หรือพ้นจากตำแหน่งกรรมการของบริษัทฯ นั้น
ได้กำหนดไว้ในข้อบังคับของบริษัทฯ ซึ่งสามารถสรุปสาระสำคัญได้ดังนี้

1.  คณะกรรมการบริษัทฯ ประกอบด้วย กรรมการจำนวนไม่น้อยกว่า 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
    และต้องมีคุณสมบัติตามกฎหมายกำหนด

2.  ให้ที่ประชุมผู้ถือหุ้นเลือกตั้งกรรมการ ตามหลักเกณฑ์และวิธีการดังต่อไปนี้

    1.  ผู้ถือหุ้นคนหนึ่งมีคะแนนเสียงเท่ากับ 1 หุ้นต่อหนึ่ง 1 เสียง

    2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
        เลือกตั้งบุคคลคนเดียวหรือหลายคนเป็นกรรมการก็ได้
        แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลที่ได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
        ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
        ให้ผู้เป็นประธานเป็นผู้ออกเสียงชี้ขาดเพิ่มเติมอีกเสียงหนึ่ง

3.  ในการประชุมผู้ถือหุ้นสามัญประจำปีทุกครั้ง
    ให้กรรมการออกจากตำแหน่งจำนวนหนึ่งในสามของจำนวนกรรมการในขณะนั้น
    ถ้าจำนวนกรรมการจะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม
    กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
    ให้จับสลากกัน ส่วนปีหลังๆ
    ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
    กรรมการที่จะออกตามวาระอาจถูกเลือกเข้ามารับตำแหน่งใหม่ก็ได้

4.  กรรมการคนใดจะลาออกจากตำแหน่ง ให้ยื่นใบลาออกต่อบริษัทฯ การลาออกมีผลนับแต่วันที่ใบ
    ลาออกไปถึงบริษัทฯ

5.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

8.3.2 องค์ประกอบและการแต่งตั้งกรรมการอิสระ

คณะกรรมการบริษัทฯ
จะร่วมกันพิจารณาเบื้องต้นถึงคุณสมบัติของบุคคลที่จะมาดำรงตำแหน่งเป็นกรรมการอิสระ
โดยพิจารณาจากคุณสมบัติและลักษณะต้องห้ามของกรรมการตามพระราชบัญญัติมหาชนจำกัด
กฎหมายว่าด้วยหลักทรัพย์และตลาดหลักทรัพย์ ประกาศของสำนักงานคณะกรรมการ ก.ล.ต.
ประกาศคณะกรรมการกำกับตลาดทุน รวมถึงประกาศ ข้อบังคับ และ/หรือ ระเบียบที่เกี่ยวข้อง
นอกจากนี้ คณะกรรมการบริษัทฯ จะพิจารณาคัดเลือกกรรมการอิสระจากผู้ทรงคุณวุฒิ
ประสบการณ์การทำงาน และความเหมาะสมด้านอื่นๆ ประกอบกัน
จากนั้นจะนำเสนอต่อที่ประชุมผู้ถือหุ้น เพื่อพิจารณาแต่งตั้งเป็นกรรมการของบริษัทฯ ต่อไป ทั้งนี้
บริษัทฯ มีนโยบายในการแต่งตั้งกรรมการอิสระอย่างน้อย 1 ใน 3 ของจำนวนกรรมการทั้งหมด
และต้องไม่น้อยกว่า 3 ท่าน

คุณสมบัติของกรรมการอิสระ

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่ บริษัทย่อย
    บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัทฯ บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัทฯ
    เว้นแต่จะได้พ้น จากการมีลักษณะดังกล่าวมาแล้วไม่น้อยกว่าสองปี ก่อนวันที่ยื่นคำขออนุญาตต่อ
    ก.ล.ต. ทั้งนี้ ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
    หรือที่ปรึกษา ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัทฯ

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมายในลักษณะที่เป็น
    บิดา มารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่
    ผู้มีอำนาจควบคุม หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทฯ
    หรือ บริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทฯ
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นที่มีนัย
    หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทฯ
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี ก่อนวันที่ยื่นคำขออนุญาตต่อ
    ก.ล.ต.

5.  ไม่เป็นหรือเคยเป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัทฯ บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทฯ สังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อ
    ก.ล.ต.

6.  ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่าสองล้านบาทต่อปีจากบริษัทฯ บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี ก่อนวันที่ยื่นคำขออนุญาตต่อ
    ก.ล.ต.

7.  ไม่เป็นกรรมการที่ได้รับการแต่งตั้งขึ้นเป็นตัวแทนของกรรมการของบริษัทฯ ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8.  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่รับเงินเดือนประจำ
    หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
    หรือบริษัทย่อย

9.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

 8.3.3 องค์ประกอบและการแต่งตั้งคณะกรรมการตรวจสอบ

คณะกรรมการบริษัทฯ
จะเป็นผู้แต่งตั้งคณะกรรมการตรวจสอบซึ่งประกอบด้วยกรรมการตรวจสอบอย่างน้อย 3 ท่าน
โดยแต่งตั้งจากกรรมการอิสระของบริษัทฯ
ที่มีคุณสมบัติตามที่กฎหมายว่าด้วยหลักทรัพย์และตลาดหลักทรัพย์ รวมถึงประกาศข้อบังคับ และ/หรือ
ระเบียบของตลาดหลักทรัพย์แห่งประเทศไทยกำหนด นอกจากนี้
กรรมการอิสระที่ดำรงตำแหน่งกรรมการตรวจสอบต้องมีคุณสมบัติเพิ่มเติมดังนี้

1. ไม่เป็นกรรมการที่ได้รับมอบหมายจากคณะกรรมการให้ตัดสินใจในการดำเนินกิจการของบริษัทฯ
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของ
บริษัทฯ และ

2. ไม่เป็นกรรมการของบริษัทใหญ่ บริษัทย่อย หรือบริษัทย่อยลำดับเดียวกันเฉพาะที่เป็นบริษัท
จดทะเบียน

3. มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ ทั้งนี้
ต้องมีกรรมการตรวจสอบอย่างน้อยหนึ่งคนที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้

ทั้งนี้ กรรมการตรวจสอบแต่ละท่านจะมีวาระการดำรงตำแหน่งคราวละ 2 ปี

8.4 ค่าตอบแทนกรรมการและผู้บริหาร

8.4.1 ค่าตอบแทนที่เป็นตัวเงิน

ค่าตอบแทนคณะกรรมการ

ในอดีตที่ผ่านมา บริษัทฯ ไม่มีการจ่ายค่าเบี้ยประชุมและค่าตอบแทนกรรมการบริษัท ภายหลังจากที่
ที่ประชุมวิสามัญผู้ถือหุ้นครั้งที่ 1/2552 เมื่อวันที่ 30 กันยายน 2552
ได้มีมติอนุมัติแต่งตั้งกรรมการตรวจสอบเพื่อให้เป็นไปตามหลักการกำกับดูแลกิจการที่ดี
รวมทั้งอนุมัติค่าตอบแทนให้กับคณะกรรมการตรวสอบ และต่อมาในที่ประชุมวิสามัญผู้ถือหุ้นครั้งที่
1/2553 เมื่อวันที่ 29 มกราคม 2553 ได้มีมติอนุมัติค่าเบี้ยประชุมและค่าตอบแทนกรรมการประจำปี
2553 สำหรับงวดปี 2552 และปี 2553 บริษัทฯ
มีการจ่ายค่าเบี้ยประชุมและค่าตอบแทนคณะกรรมการบริษัทฯ ตามรายละเอียดดังนี้

  ------------------------------------- ---------------- ----------------
  ชื่อ-สกุล                                ปี 2552           ปี 2553

                                        จำนวนเงิน (บาท)   จำนวนเงิน (บาท)

  1. นายมนู เลียวไพโรจน์                   -                3,040,000

  2. นายมินทร์ อิงค์ธเนศ                    -                2,445,000

  3. นายปฐม อินทโรดม                     -                45,000

  4. นายชาญชัย บุณยสุรกุล                   -                285,000

  5. นายประยูร รัตนไชยานนท์                -                280,000

  6. นายวิวสัน เตียว ยอง เพ็ง               -                40,000

  7. นายประกอบ วิศิษฐ์กิจการ                150,000          640,000

  8. นายนฤตม์ เทอดสถีรศักดิ์                 120,000          520,000

  9. นาวาอากาศเอกหญิง แพทย์หญิงอิศรญา       120,000          515,000
  สุขเจริญ                                                 

  รวม                                   390,000          7,810,000
  ------------------------------------- ---------------- ----------------

ค่าตอบแทนผู้บริหาร

  ------------------------- ---------- ------------ ----------- ------------
  ประเภทของค่าตอบแทน         ปี 2552                  ปี 2553      

                            จำนวนราย   จำนวนเงิน     จำนวนราย    จำนวนเงิน

  เงินเดือน โบนัส และ สวัสดิการ  7          11,878,366   5           7,786,057

  รวม                       7          11,878,366   5           7,786,057
  ------------------------- ---------- ------------ ----------- ------------

8.4.2 ค่าตอบแทนอื่น

บริษัทฯ มีการให้ผลตอบแทนกรรมการและพนักงาน
ในรูปแบบของการเสนอขายใบสำคัญแสดงสิทธิที่จะซื้อหุ้นสามัญของบริษัทฯ (“ใบสำคัญแสดงสิทธิ”)
ชนิดระบุชื่อผู้ถือ และไม่สามารถโอนเปลี่ยนมือได้ให้แก่กรรมการและพนักงานของบริษัทฯ จำนวน
15,600,000 หน่วย
เพื่อเป็นสิ่งจูงใจและเสริมสร้างขวัญและกำลังใจให้กรรมการและพนักงานของบริษัทฯ
ที่มีส่วนร่วมในความสำเร็จของบริษัทฯ ในช่วงเวลาที่ผ่านมา โดยคณะกรรมการของบริษัทฯ
ได้รับการจัดสรรใบสำคัญแสดงสิทธิดังนี้

+-------------------------------+----------+-------+-------------------+
| ชื่อ-สกุล                        | จำนวน    | ร้อย   | ร                 |
|                               |          | ละของ | ้อยละของหุ้นทั้งหมดจาก |
|                               | ใบสำคัญ   |       | การใช้สิทธิตามใบสำคัญ |
|                               |          | ใ     | แสดงสิทธิที่ออกในครั้งนี้ |
|                               | แสดงสิทธิที่ | บสำคัญ | ต่อห               |
|                               |          |       | ุ้นทั้งหมดหลังจากการเส |
|                               | ได้รับ     | แส    | นอขายและใช้สิทธิตามใ |
|                               | การจัดสรร | ดงสิทธิ | บสำคัญแสดงสิทธิทั้งหมด |
|                               | (หน่วย)   |       |                   |
|                               |          | ที่ออกใ |                   |
|                               |          | นครั้งนี้ |                   |
+-------------------------------+----------+-------+-------------------+
| 1. นายมนู เลียวไพโรจน์           | 780,000  | 5.00  | 0.17              |
+-------------------------------+----------+-------+-------------------+
| 2. นายมินทร์ อิงค์ธเนศ            | 780,000  | 5.00  | 0.17              |
+-------------------------------+----------+-------+-------------------+
| 3. นายปฐม อินทโรดม             | 780,000  | 5.00  | 0.17              |
+-------------------------------+----------+-------+-------------------+
| 4. นายชาญชัย บุณยสุรกุล           | 750,000  | 4.81  | 0.16              |
+-------------------------------+----------+-------+-------------------+
| 5. นายประยูร รัตนไชยานนท์        | 750,000  | 4.81  | 0.16              |
+-------------------------------+----------+-------+-------------------+
| 6. นายวิวสัน เตียว ยอง เพ็ง       | 750,000  | 4.81  | 0.16              |
+-------------------------------+----------+-------+-------------------+
| 7. นายประกอบ วิศิษฐ์กิจการ        | 750,000  | 4.81  | 0.16              |
+-------------------------------+----------+-------+-------------------+
| 8. นายนฤตม์ เทอดสถีรศักดิ์         | 750,000  | 4.81  | 0.16              |
+-------------------------------+----------+-------+-------------------+
| 9. นาวาอากาศเอกหญิง            | 750,000  | 4.81  | 0.16              |
| แพทย์หญิงอิศรญา สุขเจริญ           |          |       |                   |
+-------------------------------+----------+-------+-------------------+
| รวม                           | 6        | 43.85 | 1.47              |
|                               | ,840,000 |       |                   |
+-------------------------------+----------+-------+-------------------+

สำหรับผู้บริหารของบริษัทฯ (ไม่นับรวมส่วนของนายมินทร์ อิงค์ธเนศ และนายปฐม อินทโรดม)
ได้รับการจัดสรรใบสำคัญแสดงสิทธิจำนวน 2,250,000 หน่วย คิดเป็นร้อยละ 14.42
ของใบสำคัญแสดงสิทธิที่ออกในครั้งนี้ ทั้งนี้ไม่มีผู้บริหารรายใดได้รับการจัดสรรเกินกว่าร้อยละ 5
ของจำนวนใบสำคัญแสดงสิทธิที่ออกในครั้งนี้

5.  นโยบายการกำกับดูแลกิจการ

บริษัทฯ ให้ความสำคัญกับการกำกับดูแลกิจการที่ดี
เนื่องจากพิจารณาเห็นว่าเป็นกลไกสำคัญในการนำไปสู่ความเจริญเติบโต
สร้างความสามารถในการแข่งขัน และเพิ่มมูลค่าให้กับผู้ถือหุ้นในระยะยาว
โดยมีนโยบายในการปฏิบัติตามหลักการกำกับดูแลกิจการที่ดีตามแนวทางของตลาดหลักทรัพย์แห่งประเทศไทย
ซึ่งครอบคลุมหลักการ 5 หมวด โดยมีรายละเอียดดังต่อไปนี้

หมวดที่ 1 สิทธิของผู้ถือหุ้น (The Rights of Shareholders)

บริษัทฯ ตระหนักและให้ความสำคัญในสิทธิพื้นฐานต่างๆ ของผู้ถือหุ้น ได้แก่
สิทธิการซื้อขายหรือโอนหุ้น สิทธิในการที่จะได้รับส่วนแบ่งกำไรของกิจการ
สิทธิในการได้รับข้อมูลข่าวสารของกิจการอย่างเพียงพอ สิทธิในการเข้าร่วมประชุม
เพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ แต่งตั้งผู้สอบบัญชี
และเรื่องที่มีผลกระทบต่อบริษัทฯ เช่น การจัดสรรเงินปันผล
การกำหนดหรือการแก้ไขข้อบังคับและหนังสือบริคณห์สนธิและข้อบังคับ การลดทุนหรือเพิ่มทุน เป็นต้น

นอกเหนือจากสิทธิพื้นฐานต่างๆ ข้างต้นแล้ว บริษัทฯ ยังได้ดำเนินการในเรื่องต่างๆ
ที่เป็นการส่งเสริมและอำนวยความสะดวกในการใช้สิทธิของผู้ถือหุ้น โดยในการจัดประชุมผู้ถือหุ้น
บริษัทฯ ได้จัดให้มีการให้ข้อมูล วัน เวลา สถานที่ และวาระการประชุม
ตลอดจนความเห็นของคณะกรรมการ
และข้อมูลประกอบที่เกี่ยวข้องกับเรื่องที่ต้องตัดสินใจในที่ประชุมอย่างครบถ้วน
และจัดส่งให้ผู้ถือหุ้นทราบล่วงหน้าก่อนวันประชุมอย่างน้อย 7 วัน หรือตามที่ ก.ล.ต.
หรือตลาดหลักทรัพย์กำหนด พร้อมทั้งเปิดโอกาสให้ผู้ถือหุ้นได้ซักถาม
แสดงความคิดเห็นและข้อเสนอแนะต่างๆ ได้อย่างเต็มที่และอิสระ และเมื่อการประชุมแล้วเสร็จ
บริษัทฯ จะจัดทำรายงานการประชุมโดยแสดงข้อมูลอย่างถูกต้อง ครบถ้วน
เพื่อให้ผู้ถือหุ้นสามารถตรวจสอบได้

นอกจากนี้ ผู้ถือหุ้นจะได้รับข้อมูลข่าวสารผ่านทางสื่ออิเล็กทรอนิกส์ของตลาดหลักทรัพย์
เว็บไซต์ของบริษัทฯ และการลงข่าวสารในหนังสือพิมพ์ตามพระราชบัญญัติมหาชนจำกัด ทั้งนี้ บริษัทฯ
มีนโยบายที่จะให้คณะกรรมการบริษัทฯ เข้าร่วมการประชุมผู้ถือหุ้นโดยพร้อมเพรียงกัน
โดยเฉพาะประธานอนุกรรมการชุดต่างๆ เช่น ประธานกรรมการตรวจสอบ เป็นต้น
เพื่อร่วมชี้แจงหรือตอบข้อซักถามของผู้ถือหุ้นในที่ประชุม

หมวดที่ 2 การปฏิบัติต่อผู้ถือหุ้นอย่างเท่าเทียมกัน (The Equitable Treatment of
Shareholders)

บริษัทฯ มีนโยบายในการปฏิบัติและคุ้มครองสิทธิของผู้ถือหุ้นทุกรายอย่างเท่าเทียมและเป็นธรรม
ทั้งผู้ถือหุ้นที่เป็นผู้บริหารและผู้ถือหุ้นที่ไม่เป็นผู้บริหาร ผู้ถือหุ้นที่เป็นคนไทยหรือผู้ถือหุ้นต่างชาติ
ผู้ถือหุ้นรายใหญ่หรือผู้ถือหุ้นรายย่อย บริษัทฯ
มีนโยบายที่จะเพิ่มทางเลือกในการประชุมให้แก่ผู้ถือหุ้นที่ไม่สามารถเข้าร่วมประชุมด้วยตนเอง
สามารถมอบฉันทะให้กรรมการอิสระหรือบุคคลอื่นเข้าร่วมประชุมและออกเสียงแทนผู้ถือหุ้นได้
รวมถึงเปิดโอกาสให้ผู้ถือหุ้นรายย่อยสามารถเสนอชื่อบุคคลเพื่อเข้าดำรงตำแหน่งกรรมการล่วงหน้าในเวลาอันสมควร

การดำเนินการประชุมจะเป็นไปตามข้อบังคับของบริษัทฯ ตามลำดับวาระการประชุม
โดยจะมีการเสนอรายละเอียดในแต่ละวาระอย่างครบถ้วน
พร้อมแสดงข้อมูลประกอบการพิจารณาอย่างชัดเจน
รวมทั้งจะไม่เพิ่มวาระการประชุมที่ไม่มีการแจ้งให้ผู้ถือหุ้นทราบล่วงหน้าโดยไม่จำเป็น
โดยเฉพาะวาระที่มีความสำคัญที่ผู้ถือหุ้นต้องใช้เวลาในการศึกษาข้อมูลก่อนการตัดสินใจ

คณะกรรมการบริษัทฯ ได้กำหนดมาตรการป้องกันการใช้ข้อมูลภายในโดยมิชอบ (Insider
Trading) ของบุคคลที่เกี่ยวข้องซึ่งรวมถึง กรรมการ ผู้บริหาร พนักงาน และลูกจ้าง
รวมตลอดถึงคู่สมรสและบุตรที่ยังไม่บรรลุนิติภาวะของบุคคลดังกล่าวที่เกี่ยวข้องกับข้อมูล
รวมถึงได้กำหนดบทลงโทษเกี่ยวกับการเปิดเผยข้อมูลของบริษัทฯ หรือนำข้อมูลของบริษัทฯ
ไปใช้เพื่อประโยชน์ส่วนตนไว้แล้วตามนโยบายการป้องกันการนำข้อมูลภายในไปใช้ประโยชน์
รวมทั้งได้ให้ความรู้แก่กรรมการและผู้บริหารของบริษัทฯ
เกี่ยวกับภาระหน้าที่ในการรายงานการถือครองหลักทรัพย์ในบริษัทฯ ของตนเอง คู่สมรส
และบุตรที่ยังไม่บรรลุนิติภาวะ
ตลอดจนการรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535

หมวดที่ 3 บทบาทของผู้มีส่วนได้เสีย (The Role of Stakeholders)

บริษัทฯ ได้ให้ความสำคัญต่อสิทธิของผู้มีส่วนได้เสียและปฏิบัติอย่างเป็นธรรมต่อผู้ที่เกี่ยวข้องทุกฝ่าย
โดยมีรายละเอียดดังนี้

-   พนักงาน : บริษัทฯ ตระหนักถึงความสำคัญของพนักงานทุกคนในบริษัทฯ
    ซึ่งจะมีส่วนร่วมในการขับเคลื่อนให้บริษัทฯ สามารถพัฒนาการดำเนินธุรกิจต่อไปในอนาคต
    บริษัทฯ จึงมุ่งเน้นในการพัฒนาศักยภาพและความรู้ความสามารถ
    และทักษะของพนักงานอย่างต่อเนื่อง
    รวมถึงพิจารณาให้ผลตอบแทนที่เหมาะสมตามความรู้ความสามารถของพนักงานแต่ละคน
    ตลอดจน
    การดูแลรักษาสภาพแวดล้อมในการทำงานโดยคำนึงถึงคุณภาพชีวิตและความปลอดภัยในการทำงาน
    ทั้งนี้ บริษัทฯ ได้ถือปฏิบัติต่อพนักงานทุกรายอย่างเท่าเทียมและเป็นธรรม

-   คู่ค้า : บริษัทฯ ได้ปฏิบัติต่อคู่ค้าที่เป็นซัพพลายเออร์อย่างเป็นธรรม
    โดยปฏิบัติตามตามเงื่อนไขทาง การค้า และ/หรือ
    ข้อตกลงตามสัญญาที่ทำร่วมกันอย่างเคร่งครัด
    เพื่อพัฒนาความสัมพันธ์ทางธุรกิจที่ก่อให้เกิดประโยชน์ของทั้งสองฝ่าย

-   ลูกค้า : บริษัทฯ เอาใจใส่และรับผิดชอบต่อลูกค้า
    โดยเน้นการทำการค้าด้วยความซื่อสัตย์และเป็นธรรม

-   คู่แข่ง : บริษัทฯ ประพฤติตามกรอบกติกาการแข่งขันที่ดีและกฎหมายที่กำหนดไว้
    รักษาบรรทัดฐานของข้อพึงปฏิบัติในการแข่งขัน และหลีกเลี่ยงวิธีการไม่สุจริตเพื่อทำลายคู่แข่ง

-   ชุมชนและสังคม : บริษัทฯ ให้ความสำคัญในการดูแลรักษาสภาพแวดล้อมของชุมชนรอบๆ
    ที่ตั้งสำนักงานของบริษัทฯ

หมวดที่ 4 การเปิดเผยข้อมูลและความโปร่งใส (Disclosure and Transparency)

คณะกรรมการบริษัทฯ ให้ความสำคัญต่อการเปิดเผยข้อมูลอย่างถูกต้อง ครบถ้วน และโปร่งใส
ทั้งรายงานข้อมูลทางการเงินและข้อมูลทั่วไป ตามหลักเกณฑ์ของ ก.ล.ต. และตลาดหลักทรัพย์
ตลอดจนข้อมูลที่สำคัญที่มีผลกระทบต่อราคาหลักทรัพย์ของบริษัทฯ
ซึ่งมีผลกระทบต่อกระบวนการตัดสินใจของผู้ลงทุนและผู้มีส่วนได้เสียของบริษัทฯ
เพื่อให้ผู้ที่เกี่ยวข้องกับบริษัทฯ ทั้งหมดได้รับทราบข้อมูลอย่างเท่าเทียมกัน โดยบริษัทฯ
จะทำการเผยแพร่ข้อมูลสารสนเทศของบริษัทฯ ต่อผู้ถือหุ้น
และสาธารณชนผ่านช่องทางและสื่อการเผยแพร่ข้อมูลของตลาดหลักทรัพย์ และเว็บไซต์ของบริษัทฯ

คณะกรรมการบริษัทฯ ตระหนักถึงความรับผิดชอบต่อรายงานงบการเงินที่มีข้อมูลถูกต้อง ครบถ้วน
เป็นจริง และสมเหตุสมผล งบการเงินของบริษัทฯ จัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวัง
รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน นอกจากนี้
คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่า การบันทึกข้อมูลทางการบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน และเพื่อให้ทราบจุดอ่อน
เพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
รวมถึงมีการแต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเพื่อทำหน้าที่ในการตรวจสอบรายงานทางการเงิน
รายการระหว่างกัน และระบบควบคุมภายใน
โดยคณะกรรมการตรวจสอบจะรายงานตรงต่อคณะกรรมการบริษัทฯ

ในส่วนของงานด้านนักลงทุนสัมพันธ์ บริษัทฯ ยังไม่มีแผนจะจัดตั้งหน่วยงานเฉพาะขึ้น
แต่จะมอบหมายให้นายปฐม อินทโรดม และนางสาวพรปวีณ์ สหวัฒนพงศ์
ทำหน้าที่ในการติดต่อและให้ข้อมูลต่างๆ แก่ผู้ถือหุ้น นักวิเคราะห์ รวมถึงหน่วยงานที่เกี่ยวข้อง
ซึ่งข้อมูลดังกล่าวต้องเป็นข้อมูล ที่ถูกต้อง ครบถ้วน ตรงต่อความเป็นจริง และทั่วถึง

หมวดที่ 5 ความรับผิดชอบของคณะกรรมการ (Responsibilities of the Board of
Directors)

1. โครงสร้างคณะกรรมการ

คณะกรรมการของบริษัทฯ ประกอบด้วย ผู้ทรงคุณวุฒิที่มีความรู้ ความสามารถ
และประสบการณ์ในระดับตำแหน่งผู้บริหารจากองค์กรต่างๆ จึงสามารถนำประสบการณ์
ความรู้ความสามารถมาพัฒนาและกำหนดนโยบายทิศทางการดำเนินธุรกิจของบริษัทฯ
ได้อย่างมีประสิทธิภาพ และก่อให้เกิดประโยชน์สูงสุดต่อบริษัทฯ และผู้ถือหุ้น
โดยคณะกรรมการบริษัทฯ จะมีบทบาทสำคัญในการกำหนดนโยบายและภาพรวมขององค์กร
ตลอดจนมีบทบาทสำคัญในการกำกับดูแล ตรวจสอบ
ติดตามผลการปฏิบัติงานของฝ่ายจัดการและประเมินผลการดำเนินงานของบริษัทฯ
ให้เป็นไปตามแผนที่วางไว้

โครงสร้างคณะกรรมการบริษัทฯ ประกอบด้วยกรรมการอิสระอย่างน้อย 1 ใน 3
ของจำนวนกรรมการทั้งคณะ ปัจจุบัน บริษัทฯ มีกรรมการทั้งสิ้นจำนวน 9 ท่าน
แบ่งเป็นกรรมการที่เป็นผู้บริหารจำนวน 2 ท่าน และกรรมการที่ไม่เป็นผู้บริหารจำนวน 7 ท่าน
(รวมประธานกรรมการบริษัทฯ) ซึ่งรวมกรรมการตรวจสอบจำนวน 3 ท่าน
โครงสร้างกรรมการดังกล่าวจะทำให้เกิดการถ่วงดุลในการออกเสียง เพื่อพิจารณาในเรื่องต่างๆ
นอกจากนี้ คณะกรรมการบริษัทฯ ยังได้แต่งตั้งคณะอนุกรรมการชุดต่างๆ
เพื่อช่วยในการกำกับดูแลกิจการของบริษัทฯ ดังนี้

1.1 คณะกรรมการบริหาร บริษัทฯ มีกรรมการบริหารทั้งสิ้น 6 ท่าน
โดยคณะกรรมการบริหารจะเป็นผู้กำหนดแนวทางและกลยุทธ์ในการดำเนินธุรกิจ
ให้เป็นไปตามเป้าหมายที่กำหนดโดยคณะกรรมการบริษัทฯ
และเพื่อให้การบริหารงานเป็นไปอย่างคล่องตัว

1.2 คณะกรรมการตรวจสอบ บริษัทฯ มีกรรมการตรวจสอบทั้งสิ้น 3 ท่าน
เพื่อปฏิบัติหน้าที่เฉพาะเรื่องและเสนอเรื่องให้คณะกรรมการบริษัทฯ พิจารณาและรับทราบ
ซึ่งคณะกรรมการตรวจสอบมีสิทธิหน้าที่ตามที่ได้กำหนดไว้ในอำนาจหน้าที่ของคณะกรรมการตรวจสอบ
ทั้งนี้ กรรมการตรวจสอบอย่างน้อย 1 ท่าน จะต้องมีความรู้และประสบการณ์ด้านบัญชีเพียงพอ
ที่จะสามารถทำหน้าที่ในการสอบทานความน่าเชื่อถือของงบการเงินของบริษัทฯ ได้

นอกจากนี้ บริษัทฯ มีนโยบายในการแบ่งแยกตำแหน่งประธานกรรมการ ประธานกรรมการบริหาร
และผู้จัดการทั่วไปให้เป็นคนละบุคคลกัน
เพื่อป้องกันมิให้บุคคลใดมีอำนาจเบ็ดเสร็จในเรื่องใดเรื่องหนึ่งโดยเฉพาะ โดยคณะกรรมการบริษัทฯ
จะเป็นผู้กำหนดอำนาจหน้าที่ และคัดเลือกบุคคลเพื่อเข้าดำรงตำแหน่งดังกล่าว

2. บทบาท หน้าที่ และความรับผิดชอบของคณะกรรมการ

บริษัทฯ กำหนดให้กรรมการบริษัทฯ ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
(Code of Best Practices) ตามแนวทางของตลาดหลักทรัพย์แห่งประเทศไทย
โดยคณะกรรมการต้องเข้าใจและทราบถึงบทบาทหน้าที่และความรับผิดชอบของตน
และต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติที่ประชุมผู้ถือหุ้นด้วยความซื่อสัตย์สุจริต และคำนึงถึงประโยชน์ของบริษัทฯ
และผู้ถือหุ้นเป็นสำคัญ ทั้งนี้ คณะกรรมการบริษัทฯ เป็นผู้กำหนดนโยบาย เป้าหมายการดำเนินธุรกิจ
แผนธุรกิจ ตลอดจนงบประมาณของบริษัทฯ
และกำกับดูแลให้ฝ่ายจัดการดำเนินการให้เป็นไปตามนโยบาย เป้าหมาย
และแผนการที่กำหนดไว้อย่างมีประสิทธิภาพและประสิทธิผล เพื่อประโยชน์สูงสุดของบริษัทฯ
และผู้ถือหุ้นโดยรวม

3. การประชุมคณะกรรมการ

บริษัทฯ มีนโยบายให้คณะกรรมการของบริษัทฯ ต้องประชุมอย่างน้อย 3 เดือนต่อครั้ง
และอาจมีการประชุมพิเศษเพิ่มเติมตามความจำเป็น
โดยการประชุมแต่ละครั้งได้มีการกำหนดวาระในการประชุมอย่างชัดเจนและมีการส่งหนังสือนัดประชุมพร้อมรายละเอียดล่วงหน้า
7 วัน เพื่อให้คณะกรรมการบริษัทฯ ได้มีเวลาศึกษาข้อมูลอย่างเพียงพอก่อนเข้าร่วมประชุม
รวมทั้งได้มีการจดบันทึกรายงานการประชุมเป็นลายลักษณ์อักษร
และจัดเก็บรายงานการประชุมที่ผ่านการรับรองจากคณะกรรมการบริษัทฯ
พร้อมให้คณะกรรมการบริษัทฯ และผู้ที่เกี่ยวข้องตรวจสอบได้

บริษัทฯ มีการจัดประชุมคณะกรรมการบริษัทฯ 4 ครั้ง ในปี 2552 และ จำนวน 9 ครั้งในปี 2553
โดยรายละเอียดการเข้าร่วมประชุมของกรรมการแต่ละท่าน มีดังนี้

+------------------+----------+----------+----------------------------+
| รายชื่อกรรมการ     | จำ       | จำ       | หมายเหตุ                    |
|                  | นวนครั้งที่เ | นวนครั้งที่เ |                            |
|                  | ข้าประชุม/ | ข้าประชุม/ |                            |
|                  | จำนวนการ | จำนวนการ |                            |
|                  | ประชุมรวม | ประชุมรวม |                            |
|                  |          |          |                            |
|                  | ปี 2552   | ปี2553    |                            |
+------------------+----------+----------+----------------------------+
| 1. นายมนู         | -        | 8/9      | ได้รับการแต                  |
| เลียวไพโรจน์       |          |          | ่งตั้งเป็นกรรมการในที่ประชุมวิสามัญ |
|                  |          |          |                            |
|                  |          |          | ผู้ถือหุ้นครั้งที่ 1/2553 วันที่ 29    |
|                  |          |          | ม.ค. 53                    |
+------------------+----------+----------+----------------------------+
| 2. นายมินทร์       | 4/4      | 9/9      |                            |
| อิงค์ธเนศ          |          |          |                            |
+------------------+----------+----------+----------------------------+
| 3. นายปฐม        | 4/4      | 9/9      |                            |
| อินทโรดม          |          |          |                            |
+------------------+----------+----------+----------------------------+
| 4. นายชาญชัย      | 4/4      | 9/9      |                            |
| บุณยสุรกุล          |          |          |                            |
+------------------+----------+----------+----------------------------+
| 5. นายประยูร      | -        | 8/9      | ได้รับการแต                  |
| รัตนไชยานนท์       |          |          | ่งตั้งเป็นกรรมการในที่ประชุมวิสามัญ |
|                  |          |          |                            |
|                  |          |          | ผู้ถือหุ้นครั้งที่ 1/2553 วันที่ 29    |
|                  |          |          | ม.ค. 53                    |
+------------------+----------+----------+----------------------------+
| 6. นายวิวสัน เตียว  | -        | 8/9      | ได้รับการแต                  |
| ยอง เพ็ง          |          |          | ่งตั้งเป็นกรรมการในที่ประชุมวิสามัญ |
|                  |          |          |                            |
|                  |          |          | ผู้ถือหุ้นครั้งที่ 1/2553 วันที่ 29    |
|                  |          |          | ม.ค. 53                    |
+------------------+----------+----------+----------------------------+
| 7. นายประกอบ     | -        | 8/9      | ได้รับการแต                  |
| วิศิษฐ์กิจการ        |          |          | ่งตั้งเป็นกรรมการในที่ประชุมวิสามัญ |
|                  |          |          |                            |
|                  |          |          | ผู้ถือหุ้นครั้งที่ 1/2552 วันที่ 30    |
|                  |          |          | ก.ย. 52                    |
+------------------+----------+----------+----------------------------+
| 8. นายนฤตม์       | -        | 8/9      | ได้รับการแต                  |
| เทอดสถีรศักดิ์       |          |          | ่งตั้งเป็นกรรมการในที่ประชุมวิสามัญ |
|                  |          |          |                            |
|                  |          |          | ผู้ถือหุ้นครั้งที่ 1/2552 วันที่ 30    |
|                  |          |          | ก.ย. 52                    |
+------------------+----------+----------+----------------------------+
| 9.               | -        | 7/9      | ได้รับการแต                  |
| นาวาอากาศเอกหญิง  |          |          | ่งตั้งเป็นกรรมการในที่ประชุมวิสามัญ |
| แพทย์หญิงอิศรญา     |          |          |                            |
| สุขเจริญ           |          |          | ผู้ถือหุ้นครั้งที่ 1/2552 วันที่ 30    |
|                  |          |          | ก.ย. 52                    |
+------------------+----------+----------+----------------------------+

4. ค่าตอบแทนกรรมการและผู้บริหาร

บริษัทฯ
มีการกำหนดค่าตอบแทนกรรมการและผู้บริหารในระดับที่เหมาะสมและเป็นอัตราที่เพียงพอสำหรับการรักษากรรมการและผู้บริหารที่มีคุณภาพไว้โดยไม่มีการจ่ายค่าตอบแทนที่มากเกินควร
และอยู่ในระดับที่สามารถเทียบเคียงได้กับบริษัทในกลุ่มอุตสาหกรรมเดียวกัน ปัจจัยที่จะนำมาพิจารณา
ประกอบด้วย ประสบการณ์ ภาระหน้าที่ ขอบเขตของบทบาทและความรับผิดชอบ ทั้งนี้
การจ่ายค่าตอบแทนของกรรมการจะต้องผ่านการพิจารณาอนุมัติจากที่ประชุมผู้ถือหุ้นของบริษัทฯ
ในส่วนของค่าตอบแทนของผู้บริหาร จะเป็นไปตามหลักการและนโยบายที่คณะกรรมการบริษัทฯ
กำหนดไว้ ซึ่งจะพิจารณาจากภาระหน้าที่และความรับผิดชอบผลการปฏิบัติงานของผู้บริหารแต่ละท่าน
ประกอบกับผลการดำเนินงานของบริษัทฯ

5. การพัฒนากรรมการและผู้บริหาร

คณะกรรมการบริษัทฯ
มีนโยบายส่งเสริมและอำนวยความสะดวกให้มีการฝึกอบรมและให้ความรู้แก่ผู้ที่เกี่ยวข้องในระบบการกำกับดูแลกิจการของบริษัทฯ
ซึ่งรวมถึง กรรมการ กรรมการตรวจสอบ ผู้บริหาร และเลขานุการบริษัทฯ
เพื่อให้มีการปรับปรุงการปฏิบัติงานงานอย่างต่อเนื่อง ได้แก่
หลักสูตรของสมาคมส่งเสริมสถาบันกรรมการบริษัทไทย (Thai Institute of Directors
Association: IOD)

8.6 นโยบายการใช้ข้อมูลภายใน

1. ห้ามมิให้กรรมการ ผู้บริหาร พนักงาน และลูกจ้างของบริษัทฯ นำความลับ และ/
หรือข้อมูลภายในของบริษัทฯ ไปเปิดเผยหรือแสวงหาผลประโยชน์แก่ตนเอง
หรือเพื่อประโยชน์แก่บุคคลอื่นใดไม่ว่าโดยทางตรงหรือทางอ้อม
และไม่ว่าจะได้รับผลประโยชน์ตอบแทนหรือไม่ก็ตาม

2. ห้ามมิให้กรรมการ (รวมถึงคู่สมรสและบุตรที่ยังไม่บรรลุนิติภาวะ) ผู้บริหาร
(รวมถึงคู่สมรสและบุตรที่ยังไม่บรรลุนิติภาวะ) พนักงาน และลูกจ้างของบริษัทฯ
ใช้ข้อมูลภายในของบริษัทฯ ที่มีหรืออาจมีผลกระทบต่อการเปลี่ยนแปลงราคาของหลักทรัพย์ของบริษัทฯ
ซึ่งยังมิได้เปิดเผยต่อสาธารณชน เพื่อทำการซื้อ ขาย เสนอซื้อ เสนอขาย หรือชักชวนให้บุคคลอื่นซื้อ
ขาย เสนอซื้อหรือเสนอขายหลักทรัพย์ของบริษัทฯ ไม่ว่าทางตรงหรือทางอ้อม
ก่อนที่ข้อมูลนั้นจะได้มีการเปิดเผยต่อสาธารณชน
ไม่ว่าการกระทำดังกล่าวจะกระทำเพื่อประโยชน์ต่อตนเองหรือผู้อื่น
หรือเพื่อให้ผู้อื่นกระทำการดังกล่าว โดยตนได้รับประโยชน์ตอบแทน
ผู้ใดฝ่าฝืนจะถูกลงโทษตามมาตรการทางวินัยของบริษัทฯ

3. บริษัทฯ
ได้ดำเนินการแจ้งให้ผู้บริหารเข้าใจและรับทราบภาระหน้าที่ในการรายงานการถือครองหลักทรัพย์ในบริษัทฯ
ของตนเอง คู่สมรส และบุตรที่ยังไม่บรรลุนิติภาวะ
ตลอดจนการรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535

ทั้งนี้ บริษัทฯ ได้แจ้งให้กรรมการ ผู้บริหาร พนักงาน และลูกจ้างของบริษัทฯ
ทราบเกี่ยวกับข้อกำหนดข้างต้น รวมทั้งการห้ามซื้อขายหลักทรัพย์ของบริษัทฯ ในช่วงระยะเวลา 1
เดือน ก่อนการเปิดเผยงบการเงินให้แก่สาธารณชนทราบ

8.7 บุคลากร

8.7.1 จำนวนบุคลากร

ณ วันที่ 31 ธันวาคม 2553 บริษัทฯ มีพนักงานรวมทั้งสิ้นจำนวน 128 คน
(ไม่นับรวมผู้บริหารจำนวน 5 คน) แบ่งเป็นพนักงานประจำจำนวน 128 คน
และพนักงานรายวันจำนวน 2 คน ดังมีรายละเอียดต่อไปนี้

+------------------------------+-----------+-------------+-------------+
| ฝ่าย                          | พน        | พนักงานรายวัน | รวม         |
|                              | ักงานประจำ |             |             |
|                              |           | (คน)        | (คน)        |
|                              | (คน)      |             |             |
+------------------------------+-----------+-------------+-------------+
| ฝ่ายกลยุทธ์และพัฒนา              | 4         | 1           | 5           |
+------------------------------+-----------+-------------+-------------+
| ฝ่ายกิจกรรมและงานแสดงสินค้า      | 26        |             | 26          |
+------------------------------+-----------+-------------+-------------+
| ฝ่ายขายและการตลาด             | 17        |             | 17          |
+------------------------------+-----------+-------------+-------------+
| ฝ่ายครีเอทีฟ                    | 11        |             | 11          |
+------------------------------+-----------+-------------+-------------+
| ฝ่ายประชาสัมพันธ์                | 3         |             | 3           |
+------------------------------+-----------+-------------+-------------+
| ฝ่ายคอนเทนต์                   | 42        |             | 42          |
+------------------------------+-----------+-------------+-------------+
| ฝ่ายตรวจสอบภายใน              | 2         |             | 2           |
+------------------------------+-----------+-------------+-------------+
| ฝ่ายบัญชี การเงินและบริหารงานบุคคล | 23        | 1           | 24          |
+------------------------------+-----------+-------------+-------------+
| รวม                          | 128       | 2           | 130         |
+------------------------------+-----------+-------------+-------------+

  8.7.2 ข้อพิพาทด้านแรงงาน

-ไม่มี-

8.7.3 ค่าตอบแทนพนักงาน

ค่าตอบแทนที่เป็นตัวเงิน

ค่าตอบแทนของพนักงาน (ไม่รวมผู้บริหาร) ในปี 2552 และ ปี 2553 มีรายละเอียดดังนี้

+-------------------------+-------+-------------+------+-------------+
| ประเภทของค่าตอบแทน       | ปี     |             | ปี    |             |
|                         | 2552  |             | 2553 |             |
+-------------------------+-------+-------------+------+-------------+
|                         | จำน   | จำนวนเงิน    | จำนว | จำนวนเงิน    |
|                         | วนราย |             | นราย |             |
|                         |       | (บาท)       |      | (บาท)       |
+-------------------------+-------+-------------+------+-------------+
| เงินเดือน                 | 132   | 44,030,938  | 123  | 41,771,629  |
+-------------------------+-------+-------------+------+-------------+
| โบนัส                    | 110   | 3,702,205   | 111  | 3,326,225   |
+-------------------------+-------+-------------+------+-------------+
| สวัสดิการพนักงาน           | 104   | 835,334     | 109  | 926,345     |
|                         |       |             |      |             |
| - กองทุนสำรองเลี้ยงชีพ      |       |             |      |             |
+-------------------------+-------+-------------+------+-------------+

ค่าตอบแทนอื่น

บริษัทฯ มีการให้ผลตอบแทนกรรมการและพนักงาน
ในรูปแบบของการเสนอขายใบสำคัญแสดงสิทธิที่จะซื้อหุ้นสามัญของบริษัทฯ (“ใบสำคัญแสดงสิทธิ’)
ชนิดระบุชื่อผู้ถือ และไม่สามารถโอนเปลี่ยนมือได้ให้แก่พนักงานของบริษัทฯ
เพื่อเป็นสิ่งจูงใจและเสริมสร้างขวัญและกำลังใจให้พนักงานของบริษัทฯ
ที่มีส่วนร่วมในความสำเร็จของบริษัทฯ ในช่วงเวลาที่ผ่านมา โดยพนักงานของบริษัทฯ
ได้รับการจัดสรรใบสำคัญแสดงสิทธิจำนวนทั้งสิ้น 6,510,000 หน่วย คิดเป็นร้อยละ 41.73
ของใบสำคัญสิทธิที่ออกในครั้งนี้ ทั้งนี้ ไม่มีพนักงานรายใดได้รับการจัดสรรเกินกว่าร้อยละ 5
ของจำนวนใบสำคัญแสดงสิทธิที่ออกในครั้งนี้

8.7.4 นโยบายการพัฒนาบุคลากร

บริษัทฯ มีนโยบายในการพัฒนาบุคลากรอย่างสม่ำเสมอ โดยมีวัตถุประสงค์เพื่อเพิ่มพูนความรู้ ทักษะ
และความชำนาญ รวมทั้งประสิทธิภาพในการปฏิบัติงานของพนักงานในทุกระดับ ทั้งนี้ บริษัทฯ
จะส่งเสริมให้บุคลากรสามารถพัฒนาความรู้ความชำนาญจากการปฏิบัติงานจริง (On the Job
Training) โดยพนักงานที่เข้าใหม่จะมี Supervisor
ในแต่ละสายงานทำหน้าที่ฝึกสอนงานในสายงานนั้นๆ รวมทั้งจะมีการจัดอบรมภายใน
โดยที่ปรึกษาของบริษัทฯ จะมาถ่ายทอดประสบการณ์และให้ความรู้เพิ่มเติมแก่พนักงานอยู่เป็นประจำ
บริษัทฯ จะพิจารณาจัดส่งพนักงานและผู้บริหารในสายงานต่างๆ
เข้าร่วมการอบรมและสัมมนาในเรื่องที่เกี่ยวข้องกับการปฏิบัติงานของแต่ละฝ่ายเป็นการเพิ่มเติม
นอกจากนี้ บริษัทฯ มีนโยบายจัดส่งพนักงานไปทัศนศึกษาดูงานในต่างประเทศ เพื่อนำเทคโนโลยี
วิวัฒนาการใหม่ๆ มาพัฒนา ปรับปรุงการดำเนินของบริษัทให้ดียิ่งขึ้น